laion/Wikipedia-Exotic huggingface dataset:
אוולין סמואל

אוולין סמואל (באסטונית: Evelin Samuel, נולדה ב-13 במאי 1975) היא זמרת אסטונית. סמואל נולדה בטאלין, היא החלה לשיר בילדות והקליטה שירים באולפנים של הרדיו האסטוני בגיל מוקדם, בסוף שנות השמונים היא הצטרפה לתיאטרון מוזיקלי לילדים שבמסגרתו הופיעה בפסטיבל רוסקילד, פסטיבל מוזיקה שנתי הנערך בדנמרק. ב-1993 היא הגיעה למקום הרביעי בתחרות לזמרים מתחילים שאורגנה על ידי הטלוויזיה הציבורית האסטונית (ETV) ובאותה שנה היא זכתה במקום הראשון בתחרות שירים בלטית. ב-1997 שימשה כזמרת ליווי באירוויזיון לזמרת מריה ליס אילוס וב-2002 יצא אלבומה הראשון. מאז הצטרפות אסטוניה לאירוויזיון היא ניסתה מספר פעמים להיכנס לתחרות עד שב-1999 הצליחה עם השיר "יהלום של לילה", באירוויזיון שנערך בירושלים הגיעה למקום השישי. לאחר מכן היא ניסתה שוב פעם ללא הצלחה לייצג את מדינתה בתחרות. ב-2000 ו-2006 הכריזה על תוצאות הניקוד האסטוני באירוויזיון. ב-2001 לוהקה לתפקיד פונטי במחזמר עלובי החיים שהועלה בטאלין אך ביטלה את השתתפותה מסיבות אישיות במהלך החזרות. ב-2003 שיחקה את ננסי במחזמר אוליבר! ועל תפקידה זכתה לסיקור חיובי מהתקשורת ובנוסף היא שיחקה במחזה מיס סייגון בהלסינקי. היא כתבה מספר שירים לילדים וב-2008 יצא ספר הפנטזיה שכתבה "פעם שירד גשם" (Ükskord, kui sadas vihma). ב-2010 החלה לשמש כעורכת האחראית של מגזין הבריאות "בריאות פלוס". מדיה וקבצים בנושא אוולין סמואל בוויקישיתוף אוולין סמואל, במסד הנתונים הקולנועיים IMDb (באנגלית) אוולין סמואל, באתר MusicBrainz (באנגלית) אוולין סמואל, באתר Discogs (באנגלית) אוולין סמואל, באתר lendmusic
קולין ביוקנן (שחקן)

קולין ביוקנן (באנגלית: Colin Buchanan; נולד ב-1966) הוא שחקן סקוטי הידוע בעיקר מהופעתו בתפקיד הבלש פיטר פסקו בסדרת הטלוויזיה "דיאל ופסקו" החל ממרץ 1996 ועד יוני 2007. ביוקנן נולד וגדל בדנדי שבסקוטלנד. הוא למד משחק ב"דרמה סנטר לונדון" וסיים את לימודיו ב-1991. פריצת הדרך שלו טלוויזיה הייתה ב-1994 כשגילם את השוטר אוסטין בפרקים אחדים של הסדרה הבלשית "A Touch of Frost". ב-1996 החל ביוקנן לגלם את סמל הבילוש פיטר פסקו בסדרת הטלוויזיה "דיאל ופסקו". עוד הופיע ביוקנן בסדרת הדרמה קומית "All Quiet on the Preston Front", הסדרה המשטרתית "The Bill", "בין השורות", "דיינג'רפילד", "בקצב הלב", "Space Island One", ובסדרה "Brief Encounters". ב-1993 שיחק ביוקנן בתפקיד משנה בסרט "Red Hot" בכיכובם של דונלד סאת'רלנד ובלת'זר גטי. ב-1995 השתתף בסרט הטלוויזיה "Witness Against Hitler". ב-1996 כיכב בסרט "The Pale Horse" על פי רומן מאת אגאתה כריסטי בתפקיד מארק איסטברוק. עוד באותה שנה שיחק ביוקנן בדמות אריסטוקרט המפתה את מול פלנדרס בעיבוד של ה-BBC לרומן "מול פלנדרס" מאת דניאל דפו. ב-1999 גילם את פרדי מאסגרייב במיני-סדרה "The Secret" על פי רומן מאת קתרין קוקסון. ב-2009 כיכב בסרט הטלוויזיה "Diverted" של CBC. קולין ביוקנן הקליט מספר ספרי שמע של רג'ינלד היל בהם "Deadheads" ו-"Exit Lines". ביוקנן היה נשוי לקים ונולדו להם שתי בנות, קירה ומאיה. הוא אוהד נלהב של מועדון הכדורגל ברמינגהאם סיטי. קולין ביוקנן, במסד הנתונים הקולנועיים IMDb (באנגלית) קולין ביוקנן, באתר AllMovie (באנגלית) קולין ביוקנן, במסד הנתונים הקולנועיים KinoPoisk (ברוסית) "Colin Buchanan". BBC Drama. BBC UK. באפריל 2007. נבדק ב-27 בינואר 2014. {{cite web}}: (עזרה) Born: 1968, Dundee. "Colin Buchanan | BFI | BFI". Explore.bfi.org.uk. אורכב מ-המקור ב-2014-09-17. נבדק ב-7 במאי 2014. {{cite web}}: (עזרה) "Drama - Dalziel and Pascoe Characters Peter Pascoe". BBC. נבדק ב-7 במאי 2014. {{cite web}}: (עזרה) "Dalziel and Pascoe (a Titles & Air Dates Guide)". Epguides.com. 31 ביולי 2011. נבדק ב-7 במאי 2014. {{cite web}}: (עזרה) TV.com (1 במרץ 1996). "Dalziel and Pascoe - Episode Guide". TV.com. נבדק ב-7 במאי 2014. {{cite web}}: (עזרה) "THE PRESTON FRONT PAGE: Cast and Characters". Mjnewton.demon.co.uk. אורכב מ-המקור ב-2019-09-06. נבדק ב-7 במאי 2014. {{cite web}}: (עזרה) Colin Buchanan Actor/Director IMDb Retrieved 7 May 2014 "Witness against Hitler | BFI | BFI". Explore.bfi.org.uk. אורכב מ-המקור ב-2015-09-16. נבדק ב-7 במאי 2014. {{cite web}}: (עזרה) "Agatha Christie's the Pale Horse | BFI | BFI". Explore.bfi.org.uk. אורכב מ-המקור ב-2015-11-24. נבדק ב-7 במאי 2014. {{cite web}}: (עזרה) "Colin Buchanan profile: news, photos, style, videos and more – HELLO! Online". Hellomagazine.com. 1 בינואר 2001. נבדק ב-7 במאי 2014. {{cite web}}: (עזרה) "Deadheads / by Reginald Hill ; read by Colin Buchanan. [sound recording] / - Version details - Trove". Trove.nla.gov.au. נבדק ב-7 במאי 2014. {{cite web}}: (עזרה) "Colin Buchanan Audiobooks". Audible.com.au. נבדק ב-7 במאי 2014. {{cite web}}: (עזרה) "Dalziel and Pascoe's Colin Buchanan makes his Birmingham stage debut in JP Priestley's Dangerous Corner". The Birmingham Post. 3 בנובמבר 2014. נבדק ב-30 בספטמבר 2016. {{cite news}}: (עזרה)
קולין ביוקנן

האם התכוונתם ל... קולין ביוקנן (מוזיקאי) (אנ') – מוזיקאי אוסטרלי (נולד ב-1964) קולין ביוקנן (שחקן) – שחקן סקוטי קולין ביוקנן (מתכנן ערים) (אנ') – מתכנן ערים בריטי (1907–2001) קולין ביוקנן (בישוף) (אנ') – בישוף בכנסייה האנגליקנית ראו גם ביוקנן
דוד אייזנשטדט

דוד אייזנשטדט (1942-1890) היה מנצח מקהלות בבתי כנסת ומלחין מוזיקה ליטורגית. אייזנשטדט נולד בפולין. הוא יצא ללימודים ברוסיה, שם למד בקונסרבטוריון של ריגה, התקבל למקהלת בולשוי תאטר של מוסקבה, אך קולו נפגע והוא פנה ללימודי ניצוח מקהלות בריגה. הוא הוזמן לנצח על מקהלת כית הכנסת בהומל, משם עבר לבית הכנסת של ריגה ואז חזר לוורשה להמשיך בלימודיו. משנת 1921 עד חיסול הקהילה היהודית בוורשה כיהן כמנצח מקהלת בית הכנסת טלומצקה. אייזנשטדט חיבר קטעי חזנות, מוזיקה מקהלתית, שירים, יצירות לפסנתר ולתזמורת. הוא ערך, יחד עם א. פרגר, את האנציקלופדיה העממית למוזיקה ביידיש. דוד אייזנשטדט, אשתו, וביתו - הזמרת מריסיה אייזנשטדט, נספו בשואה בשנת 1942. דוד אייזנשטדט באתר השטעטל הווירטואלי (בפולנית) ישראל אלתר, קונטרס לזכרו של דוד אייזנשטדט, פורסם בידי יהודה פרנק ישראל שליטא, "אנציקלופדיה למוזיקה, ספר האישים", עמ' 42
דגלוניים

דִּגְלוֹנִיִּים (שם מדעי: Kuhliidae) הם משפחת דגים מסדרת הדקראים בתוכה סוג יחיד - דִּגְלוֹן (Kuhlia). דגים אלה חיים במי האזור האינדו-פסיפי הטרופיים. חלק מהמינים אנדמיים למימי הוואי. חלקם מצליחים לשחות במים מליחים או אף במים מתוקים, אך רובם חיים בים. דגים אלה קטנים יחסית (20 עד 50 סנטימטרים) ובעלי גופים כחולים עם סנפיר גבי נמוך מאוד, עיניים גדולות, ובעיקר זנב רחב בעל קצוות לבנים ושחורים, המזכיר במראהו דגל מתנפנף. דגים אלה נאספים בקבוצות גדולות בימים רדודים וניזונים מדגים קטנים ומסרטנים. הם יוצאים לציד לילי בעוד שהם נחים במחילות ביום. משפחה דגלוניים (Kuhliidae) סוג דגלון (Kuhlia) מין Kuhlia boninensis מין Kuhlia caudavittata מין Kuhlia malo מין Kuhlia marginata מין דגלון קיפוני (Kuhlia mugil) מין Kuhlia munda מין Kuhlia nutabunda מין Kuhlia petiti מין Kuhlia rubens מין Kuhlia rupestris מין Kuhlia salelea מין Kuhlia sandvicensis מין Kuhlia sauvagii מין Kuhlia xenura מדיה וקבצים בנושא דגלוניים בוויקישיתוף דגלוניים, באתר ITIS (באנגלית) דגלוניים, באתר NCBI (באנגלית) דגלוניים, באתר Animal Diversity Web (באנגלית) דגלוניים, באתר האנציקלופדיה של החיים (באנגלית) דגלוניים, באתר GBIF (באנגלית) דגלוניים, באתר אנציקלופדיה בריטניקה (באנגלית)
קרייזלר 160/180

קרייזלר 160/180 (באנגלית: Chrysler 180, Chrysler 160) הם סדרת מכוניות משפחתיות אשר יוצרו על ידי קרייזלר אירופה ("Chrysler Europe" (אנ')) בין השנים 1970–1982. בין השנים 1970–1975 יוצרו דגמי "קרייזלר 160/180" בצרפת, ומאוחר יותר בספרד. "קרייזלר 180 נבנתה גם על ידי קרייזלר אוסטרליה ("Chrysler Australia" (אנ')). "קרייזלר אירופה" ו"קרייזלר אוסטרליה" חברות בת של קונצרן הרכב קרייזלר. סך הכול יוצרו 288,000 יחידות. דגמי "קרייזלר 160/180" שווקו בישראל. 4 דלתות - סדאן 5 דלתות - סטיישן (יוצר בספרד בלבד) 1.6 ליטר 1.8 ליטר 1.9 ליטר 2.0 ליטר קרייזלר 160 קרייזלר 160 - מבט לתוך הרכב כולל לוח מחוונים קרייזלר 160 קרייזלר 200 קרייזלר 180 דגם "GS" קרייזלר 180 - סטיישן (יוצר בספרד) קרייזלר דגמי קרייזלר 160/180 - תמונות מדיה וקבצים בנושא קרייזלר 160/180 בוויקישיתוף טלבוט סימקה 2.0 ליטר lov2xlr8.no/brochures/others4/79t/79t "קרייזלר 180" - מפרט carfolio.com/specifications/models/car/?car היסטוריה קרייזלר 160 / 180 rootes-chrysler.co.uk/car-development/dev-180 קרייזלר 160 - מפרט carfolio.com/specifications/models/car "קרייזלר 160/180" allpar.com/cars/chrysler/180 Graham Robson: The Cars of the Rootes Group, London 2007, ISBN 978-1-903088-29-6 קרייזלר 2.0 ליטר - מפרט carfolio.com/specifications/models/car
מגלנוניים

מַגַּלְנוּנִיִּים (שם מדעי: Kuhliidae) היא משפחת דגים ימיים מסדרת הדקראים בתוכה סוג יחיד - מַגַּלְנוּן (Drepane) ובו 3 מינים. בני המשפחה חיים במימי האזור האינדו-פסיפי עד למערב האוקיינוס השקט שלחופי אוסטרליה ונפוצים גם במי האוקיינוס האטלנטי לחופי אפריקה. אורכם 45–50 סנטימטרים, והם בעלי גוף מוגבה עם סנפיר גבי גדול וסנפירי שת גדולים מלמעלה ולמטה, וביניהם זנב קטן דמוי-מניפה. הראש גדול ובעל מצח מוגבה ועיניים גדולות. צבעם לבן עד כסוף עם מעט כתמים בצידי גבם. הסנפירים שקופים. הם חיים במים חוליים וגם בשוניות ומתקרבים גם לשפכי נהר. לתזונתם הם טורפים דגים וחסרי חוליות ימיים. משפחה מגלנוניים (Kuhliidae) סוג מגלנון (Drepane) מין Drepane africana מין מגלנון פסים (Drepane longimana) מין Drepane punctata מדיה וקבצים בנושא מגלנוניים בוויקישיתוף מגלנוניים, באתר ITIS (באנגלית) מגלנוניים, באתר NCBI (באנגלית) מגלנוניים, באתר GBIF (באנגלית)
טורפניים

טורפניים (שם מדעי: Terapontidae) היא משפחת דגים ימיים מסדרת הדקראים. תפוצתם היא במי האוקיינוס ההודי ומערב האוקיינוס השקט בימים רדודים. חלק מהמינים חיים במים מליחים או מים מתוקים, וחלקם אף חיים בהם מבלי לחזור לים. חלק מהמינים חיים גם במפרץ אילת (בעיקר מהסוג Terapon). אורכם מגיע עד 80 סנטימטרים, והם בעלי קוצי סנפיר מגודלים על סנפיר הגב, סנפירי השת ומכסי הזימים. ראשיהם צרים וקטנים יחסית ובעלי עיניים גדולות. מבנה גופם מותאם לשחייה מהירה והאצה בעקבות טרפם הכולל דגים אחרים ומגוון חסרי חוליות, אך גם מיני אצות. חלקם מפוספסים לאורכם. הם חיים בימים רדודים בלהקות קטנות ונוהגים להתחפר בחול. Amniataba Bidyanus סוג ומין יחיד Hannia greenwayi סוג ומין יחיד Helotes sexlineatus Hephaestus סוג ומין יחיד Lagusia micracanthus Leiopotherapon Mesopristes Pelates סוג ומין יחיד Pelsartia humeralis Pingalla סוג ומין יחיד Rhynchopelates oxyrhynchus Scortum Syncomistes Terapon Variichthys מדיה וקבצים בנושא טורפניים בוויקישיתוף טורפניים, באתר ITIS (באנגלית) טורפניים, באתר NCBI (באנגלית) טורפניים, באתר Animal Diversity Web (באנגלית) טורפניים, באתר האנציקלופדיה של החיים (באנגלית) טורפניים, באתר GBIF (באנגלית)
פזוניים

פזוניים (שם מדעי: Callanthiidae) הם משפחת דגים ימיים קטנה מקבוצת דמויי-דקר שבסדרת הדקראים. במשפחה רק 2 סוגים ובהם 15 מינים. תפוצתם בטבע היא בימי האזור האינדו-פסיפי אך 2 מינים חיים בדרום האוקיינוס האטלנטי, ואף בים התיכון. הם צוללים לעומקים גדולים מאוד בדרך כלל, הרחק מתחום הצלילה הרגילה. למרות מראם הם אינם קרובים לבני תת-משפחת הפזיתיים (Anthiinae) שבמשפחת הדקריים, אך דומים להם בגופם הקטן ובצבעיהם המקושטים. מדמיון זה הם קיבלו את שמם. אורך דגים אלה 18–60 סנטימטרים והם בעלי עיניים גדולות וסנפירים מקושטים דמויי-מניפה. לצד הזנב יש לעיתים סרט-סנפיר הנמשך מאחורה. דגים אלה ניזונים מפלנקטון ויצורי ים קטנים יותר. משפחה פזוניים (Callanthiidae) סוג Callanthias - בו 7 מינים סוג Grammatonotus - בו 8 מינים מדיה וקבצים בנושא פזוניים בוויקישיתוף פזוניים, באתר ITIS (באנגלית) פזוניים, באתר NCBI (באנגלית) פזוניים, באתר Animal Diversity Web (באנגלית) פזוניים, באתר האנציקלופדיה של החיים (באנגלית) פזוניים, באתר GBIF (באנגלית)
פאנק (Funk) מטאל

פֿאנק מטאל הוא תת-סגנון של פאנק (Funk) רוק ומטאל אלטרנטיבי המשלב בין מוזיקת המטאל והפאנק (Funk). השורשים של הפאנק מטאל נמצאים בסוף שנות השמונים, עם דגש על להקות כמו פיית' נו מור ורד הוט צ'ילי פפרז. באופן מסורתי נחשבות פיית' נו מור ורד הוט צ'ילי פפרז לחלוצות בתחום. שיר הפ'אנק מטאל הראשון שהפך ללהיט במצעדים היה Epic מתוך אלבומם השלישי של פיית' נו מור The Real Thing. הפאנק מטאל משלב בין מקצבי בס המאפיינים מוזיקת פ'אנק מסורתית, לבין ריפים של גיטרות מעולם ההבי מטאל ולעיתים גם סמפולים ואלמנטים נוספים מעולם ההיפ הופ. מבנה השיר משתנה מאוד, לעיתים השיר בנוי בסגנון שיר היפ הופ ולעיתים יש נטייה לכיוון המטאל. לקראת אמצע וסוף שנות התשעים היה הפ'אנק מטאל בשיאו. להקות רבות, בעיקר ממדינת קליפורניה, פרצו אל תוך המיינסטרים. בשילוב עם העלייה המטאורית של הנו-מטאל והחשיפה התקשורתית שקיבלו שני הסגנונות (הדומים אך שונים) בערוצי המוזיקה, היה זה תור הזהב של הז'אנר. הסגנון עבר שינוי עם השנים, ואף על פי שעדיין היה ניתן לחוש בהשפעות של פיית' נו מור, הצ'ילי פפרז, מיסטר באנגל ופישבון, התקרב הסגנון אל המיינסטרים. ההיפ הופ קיבל יותר מקום מאשר הפ'אנק ופתאום לא היה ניתן להבדיל עוד בין פאנק מטאל, נו-מטאל וראפ-קור. בתחילת שנות האלפיים החלה דעיכה בפופולריות של הפ'אנק מטאל. הנו-מטאל וסגנונות טריים יותר כגון, אימו-קור ומטאל-קור תפסו את מקום הפ'אנק מטאל. ברחבי ארצות הברית ובמיוחד בדרום קליפורניה ממשיכות לפעול סצינות אזוריות קטנות של פאנק מטאל. מרבית הלהקות הגדולות של שנות התשעים, כגון: Incubus, Zebrahead, Deftones ו-Sevendust ממשיכות ליצור מוזיקה אם כי הקשר בינן לבין הסגנון המקורי הולך ופוחת. קיים בלבול רב בין הסגנונות, ורבים טועים ונוטים לאחד בין שני הסגנונות. בעוד שבפ'אנק מטאל מופיעים ריפים של מטאל לצד קצב ברור של פ'אנק, הנו-מטאל משלב יותר בין היפ הופ, אינדסטריאל ומטאל. שני הסגנונות פרצו יחד אל המיינסטרים ובגלל שילובי ההיפ הופ בשניהם נשמעו ונראו זהים בעיני בני הנוער שנחשפו אליהם דרך הMTV. אולם במבט חוזר קשה למצוא דמיון רב בין להקות כמו סליפנוט וסיסטם אוף אה דאון לבין להקות פאנק דוגמת אינקיובס ודפטונס. פישבון Fishbone פיית' נו מור Faith No More מיסטר באנגל Mr. Bungle פריימוס Primus רד הוט צ'ילי פפרז Red Hot Chili Peppers ג'יינז אדיקשן Jane's Addiction אינקיובס Incubus סנוט Snot - התפרקה לאחר שסולן הלהקה נהרג בתאונת דרכים. איי מאת'ר ארת' I Mother Earth מיינדלס סלף אינדלג'נס Mindless Self Indulgence אורגי Orgy דפטונס Deftones הד פי Hed)pe) פי.או.די P.O.D זיברהד Zebrahead רייג' אגיינסט דה משין Rage Against The Machine נו-מטאל היפ הופ פאנק (Funk) מטאל סקייטבורדינג מחוז אורנג' (קליפורניה) באתר All Music מיוזיק מאטץ'
יוסי שטרית

האם התכוונתם ל... יוסי שטרית (זמר) יוסי שטרית (שף)
Ratchet & Clank Future: A Crack in Time

Ratchet & Clank Future: A Crack in Time (בתרגום חופשי לעברית: ראצ'ט וקלאנק: סדק בזמן) הוא משחק פלטפורמה שחברת Insomniac פיתחה עבור קונסולת המשחק Playstation 3, וחברת Sony Computer Entertainment הפיצה. זהו המשחק התשיעי בסדרת משחקי Ratchet & Clank. המשחק מהווה המשך לקודמו וחותם את טרילוגיית Ratchet & Clank Future. המשחק ממשיך את עלילת הסיפור מהנקודה בה קודמו הסתיים. לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מצליח לאתר את מיקומו של קלאנק ומגלה שד"ר נפריוס אחראי לחטיפתו. במהלך המשחק, ראצ'ט מסייר ברחבי החלל כדי להתאחד שוב עם ידידו, קלאנק, שבינתיים מתעורר במקום אליו נלקח ומגלה עוד פרטים על ייעודו. אתר האינטרנט הרשמי של Ratchet & Clank Future: A Crack in Time Ratchet & Clank Future: A Crack in Time, במסד הנתונים הקולנועיים IMDb (באנגלית)
יוסי שטרית (זמר)

יוסי שטרית (נולד ב-28 באוגוסט 1997) הוא זמר ישראלי השר בסגנון מוזיקה מזרחית, שהתפרסם כאשר השתתף בעונה השנייה של תוכנית המציאות "אקס פקטור ישראל" שם הגיע למקום השני. כשהיה בן 14, ניגש שטרית להיבחן לתוכנית הריאליטי "אייל גולן קורא לך". למרות שהפגין כישרון שירה והרשים את השופטים, הוא לא עבר את האודישנים בשל גילו הצעיר. כשהיה בן 18 הגיע לעונה השנייה של התוכנית "אקס פקטור ישראל", ושם סיים במקום השני בגמר אחרי המנצחת דניאל יפה. הוא למד בבית ספר רימון במגמה ים תיכונית, ולאחר מכן בקיץ 2016 התגייס לצה"ל. ב-6 בנובמבר 2017 יצא אלבום הבכורה שלו "שובר את הגבולות". הסינגל הראשון מאלבום זה נקרא "זה לא קל". שיר זה, וכן השירים "חצי רוסייה, חצי מרוקאית" ו-"חתונה" הכלולים באלבום זה, צברו מיליוני צפיות ביוטיוב. ב-2019 שיחק במחזמר "זה אני" של מאור זגורי את אליהו אליאס, לסירוגין עם בר צברי. ב-2022 שיחק בסדרה הקומית "שנות ה-90" בתפקיד נתנאל זגורי הפייטן פייטן שפייט בשבת חתן של שלום. קישורים חיצוניים יוסי שטרית, ברשת החברתית פייסבוק יוסי שטרית, סרטונים בערוץ היוטיוב דודי פטימר, ‏יוסי שטרית מ"אקס פקטור" מספר על הדרך לאלבום: "עדיין מעכל את החשיפה", באתר מעריב אונליין, 6 בנובמבר 2017 מערכת mako מוזיקה, ‏"זה לא קל": שיר חדש ליוסי שטרית, באתר ‏מאקו‏, 8 בספטמבר 2016 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
הנשף (סרט, 2018)

הנשף (באנגלית: Flawless) הוא סרט קולנוע דרמה להט"בי ישראלי משנת 2018 שנכתב ובוים על ידי טל גרניט ושרון מימון. בסרט מככבת סתיו סטרשקו בהופעת בכורה קולנועית, עליה הייתה מועמדת לפרס אופיר לשחקנית הראשית הטובה ביותר. סטרשקו היא השחקנית הטרנסג'נדרית הראשונה המועמדת בקטגוריה זו. הסרט היה מועמד בתחרות הרשמית של פסטיבל טרייבקה היוקרתי בשנת 2019 והוביל את רשימת המועמדים בטקס פרסי אופיר לשנת 2018 עם 12 מועמדויות, מתוכן זכה ב-3 פרסים (ליהוק, איפור ועיצוב תלבושות). עדן (סתיו סטרשקו) היא נערה מתבגרת ותלמידה חדשה בתיכון, בו היא פוגשת את טיגיסט (נצנת מקונן) וקשת (נועם לוגסי). השלוש סובלות מדחייה חברתית ומחליטות לעבור ניתוחים קוסמטיים בשוק השחור בקייב, בתקווה שאלו יגדילו את הפופולריות שלהן ויעזרו להן למצוא דייט חלומי לנשף. בדרך אל הגשמת החלום מגלות טיגיסט וקשת כי לעדן סיבה משלה למסע. הסרט הופק על ידי אסנת הנדלסמן-קרן וטליה קלינהנדלר מחברת פאי סרטים ומשה אדרי ולאון אדרי מחברת סרטי יונייטד קינג; הוא יצא בתמיכת קרן הקולנוע הישראלי, המיזם לקולנוע ולטלוויזיה בירושלים, קשת 12, Yes קולנוע ישראלי, המועצה הישראלית לקולנוע, משרד התרבות והספורט ו-MDM Mitteldeutsche Medienförderung. הנשף, ברשת החברתית פייסבוק "הנשף", במסד הנתונים הקולנועיים IMDb (באנגלית) "הנשף", באתר Rotten Tomatoes (באנגלית) "הנשף", במסד הנתונים הקולנועיים KinoPoisk (ברוסית) הנשף, קדימון הסרט באתר יוטיוב (אורך: 1:54) הנשף - מאחורי הקלעים, סרטון באתר יוטיוב (אורך: 15:42) מן הביקורת תומר קמרלינג, ‏מלכת הנשף, באתר ‏מאקו‏, 6 בספטמבר 2018 אבנר שביט‏, אין חגיגה: "הנשף" המדובר הוא סרט חשוב - אך לא סרט טוב, באתר וואלה, 6 בספטמבר 2018 קיץ ברבנר, ‏הסנפת ריטלין, שיימינג וסחר באיברים: "הנשף" הוא "מראה שחורה" לדור הריאליטי, באתר מעריב אונליין, 10 בספטמבר 2018 אורי קליין, "הנשף": אין מה לחגוג בסרט הזה, באתר הארץ, 12 בספטמבר 2018 יאיר רוה, ביקורת הסרט "הנשף": פצעי בגרות, באתר כלכליסט, 12 בספטמבר 2018 שמוליק דובדבני, ביקורת סרט - "הנשף": סתיו סטרשקו מפתיעה, 7 בספטמבר 2018 יעל שוב, ‏סתיו סטרשקו מצילה את "הנשף", באתר "Time Out ישראל", 6 בספטמבר 2018 אינה טוקר, הטרנסג'נדרית הראשונה של פרסי אופיר: סתיו סטרשקו מועמדת לפרס השחקנית הראשית, באתר ynet, 20 ביוני 2018 וואלה! תרבות‏, פרסי אופיר 2018: "הנשף" מוביל במספר המועמדויות, באתר וואלה, 20 ביוני 2018 איתמר רונאל, ‏"האופה מברלין" הוא הזוכה הגדול באופיר 2018, באתר ‏מאקו‏, 6 בספטמבר 2018 גאווה ישראלית: "הנשף" התקבל לתחרות הרשמית בפסטיבל "טרייבקה", באתר מעריב אונליין, 7 במרץ 2019 2020 MJFF AWARD WINNERS ANNOUNCED, Miami Jewish Film Festival, ‏24 בינואר 2020
אקרופומיים

אקרופומיים (שם מדעי: Acropomatidae) הם משפחת דגים ימיים מסדרת הדקראים בעלי נהורנות ביולוגית המיוצרת לאורך גופם. דגים אלו חיים בעומק הים באזורים טרופיים עד ממוזגים ברחבי העולם אך לא יורדים הרבה מעל 500 מטרים. אורכם של הגדולים מביניהם מגיע ל-40 סנטימטרים, אך הם נפוצים יותר באורך 15 סנטימטרים. הם בעלי סנפירי גפיים דקיקים ודמויי-נוצות ובעלי סנפיר גבי קטן שקשקשיו דומים לנוצות. הדגים מחפשים מזון בקרבה לקרקעית הים וניזונים מיצורי ים קטנים יותר. Acropoma - בו 6 מינים סוג ומין יחיד Doederleinia berycoides Malakichthys - בו 7 מינים Synagrops - בו 12 מינים Verilus - בו 6 מינים מדיה וקבצים בנושא אקרופומיים בוויקישיתוף אקרופומיים, באתר ITIS (באנגלית) אקרופומיים, באתר NCBI (באנגלית) אקרופומיים, באתר Animal Diversity Web (באנגלית) אקרופומיים, באתר האנציקלופדיה של החיים (באנגלית) אקרופומיים, באתר GBIF (באנגלית)
אפיגוניים

אפיגוניים (שם מדעי: Epigonidae) הם משפחת דגי גרם ימיים מסדרת הדקראים בתוכה 7 סוגים ו-43 מינים. הם שוכני מים עמוקים ברחבי האוקיינוסים הטרופיים ברחבי העולם ומגיעים עד לעומק של 3 ק"מ מתחת פני הים. הם קרוביהם הרחוקים של האפוגוניים. המין הגדול ביותר במשפחה Epigonus telescopus מגיע לאורך 75 סנטימטרים אך מרביתם אינם עולים על 20 סנטימטרים. הם כמעט חסרי צבע ועור, אך בעלי עיניים גדולות המותאמות לתנאי חשיכה ופיות קטנים. גופם מוארך ובעל סנפירים מצוייצים וקטנים והזנב קצר. הם נוטים שלא לשחות הרבה אלא לנוח על הקרקעית ולחפש מזון הכולל יצורי ים קטנים מהם. חלק ממינים אלה מצויים בים סוף בעומק ומרביתם אינם נראים לאנשים. סוג ומין יחיד Brephostoma carpenteri סוג ומין יחיד Brinkmannella elongata אפיגון (Epigonus) סוג ומין יחיד Florenciella lugubris Microichthys סוג ומין יחיד Rosenblattia robusta סוג ומין יחיד Sphyraenops bairdianus מדיה וקבצים בנושא אפיגוניים בוויקישיתוף אפיגוניים, באתר ITIS (באנגלית) אפיגוניים, באתר NCBI (באנגלית) אפיגוניים, באתר האנציקלופדיה של החיים (באנגלית) אפיגוניים, באתר GBIF (באנגלית)
דוד בייגלמן

דוד בייגלמן (באנגלית: David Beyglman בפולנית: Dawid Bajgelman‏; 1897–1944) היה מעבד ומלחין יהודי-פולני. בייגלמן נולד במרץ באוסטרובייץ שוויינטוקז'יסקי שבפולין למשפחה של מוזיקאים. בילדותו עבר ללודז' עם משפחתו, שם ניגן עם אביו בתזמורת של תיאטרון זנדברג וב-1912 היה למנהל מוזיקלי של התיאטרון. נוסף לעבודתו כמעבד שירים ומוזיקה לאופרטות יידיש, גם הלחין מוזיקה מקורית. במהלך מלחמת העולם הראשונה המשיך לעסוק בעיבודי מוזיקה לאופרטות. עיבודיו בוצעו בלודז' ובערים אחרות והוא יצא עם להקות נגנים וזמרים לסיורי קונצרטים ברחבי אירופה, דרום אפריקה ודרום אמריקה. בשנת 1928 התמנה בייגלמן למלחין הבית של קבוצת הרביו הסאטירי-מוזיקלי "אררט", בניהולו של משה פולאוור. לקבוצה זו כתב בייגלמן מספר רב של שירים, שהתחבבו מאוד על הקהל. הוא הלחין מוזיקה גם ללהקות תיאטרון פולניות אחרות, כגון "הזמיר", תיאטרון סטודיו ביידיש שפעל בלודז' וביצע בשנת 1932 את "מסעות בנימין השלישי", על פי מנדלה מוכר ספרים, שלו חיבר את המוזיקה. בשנת 1939 עיבד מחזור ממיטב קטעי האופרטה של אברהם גולדפדן. עם פרוץ מלחמת העולם השנייה, חזר בייגלמן ללודז', שם ייסד יחד עם פולאוור תיאטרון קטן בגטו המקומי. לתיאטרון זה הרבה להלחין ואף כתב מילים משלו לשירים. אחד משיריו הוא "ציגוינר ליד", "שיר הצועני", המתאר את הטרגדיה של הצוענים שנכלאו בלודז'. עוד כתב לתיאטרון הגטו שני שירים למילים מאת המשורר ישעיהו שפיגל. פעולות התרבות של בייגלמן בגטו לודז' כללו גם ניצוח על קונצרטים, עיבודי מוזיקה והלחנה להצגות רבות, וכן ארגון מקהלה ולהקת מחול. אשתו של בייגלמן מתה בגטו. עם חיסולו של גטו לודז' באוגוסט 1944, בייגלמן נשלח לאושוויץ. לדברי יונאס טורקוב, לקח עמו כינור ותווי נגינה, בתקווה להינצל. הוא נרצח באושוויץ באוגוסט 1944. בנו שרד והיגר לארצות הברית. מדיה וקבצים בנושא דוד בייגלמן בוויקישיתוף דוד בייגלמן, באתר MusicBrainz (באנגלית) דוד בייגלמן, דף שער בספרייה הלאומית אתר "מוזיקה ושואה", ביוגרפיה של דוד בייגלמן ביוגרפיה של דוד בייגלמן באתר השטעטל הווירטואלי (בפולנית) אתר "מוזיקה ושואה", ביוגרפיה של דוד בייגלמן
ארכניים

ארכניים (שם מדעי: Cepolidae) הם משפחת דגים מסדרת הדקראים ומתת-סדרת דמויי דקר. זוהי המשפחה היחידה בעל-משפחה Cepoloidea. תפוצת דגים אלה היא במזרח האוקיינוס האטלנטי כולל הים התיכון ובמי האזור האינדו-פסיפי עד לחופי אוסטרליה וניו זילנד. הם שוכנים במים בעומק 80–500 מטרים, אך נפוצים במים רדודים יחסית. הם מגיעים עד לאורך 80 סנטימטרים ובדרך כלל קטנים יותר. צבעם בעל גוונים אדומים, צהובים וחומים והם בעלי ראש קטן וגוף מוארך ומפותל בעל רצועת קשקשים עדינה וצבעונית לאורך גופם עד הזנב הדק. הם שוכנים על קרקעית הים או חופרים מחילות בחול ויוצאים כשאין טורפים בסביבה לאכול זואופלנקטון. משפחה ארכניים (Cepolidae) סוג Acanthocepola - בו 4 מינים סוג Cepola - בו 5 מינים סוג Owstonia - בו 36 מינים מדיה וקבצים בנושא ארכניים בוויקישיתוף ארכניים, באתר ITIS (באנגלית) ארכניים, באתר NCBI (באנגלית) ארכניים, באתר Animal Diversity Web (באנגלית) ארכניים, באתר האנציקלופדיה של החיים (באנגלית) ארכניים, באתר GBIF (באנגלית)
איקוסטיאוס

איקוסטיאוס (שם מדעי: Icosteus aenigmaticus; באנגלית הוא מכונה: Ragfish - "דג סמרטוט") הוא מין של דג גרם מסדרת הדקראים החי במי צפון האוקיינוס השקט בין חופי יפן לקליפורניה והוא המין היחידי במשפחה איקוסטריים (Icosteidae) ובתת-סדרה Icosteoidei. יש אפילו חוקרים הרואים בו מין בסדרה עצמאית (Icosteiformes). זהו דג מוזר ושטוח המזכיר במראהו את בני סדרת הסוליתאים ומבנה השלד שלו מורכב מסחוס ולאורך התבגרותו הוא מאבד את סנפירי האגן שלו ואת סנפיר הגב ומתאים עצמו לחיים על קרקעית הים החולית (בעבר חשבו שהפרטים הבוגרים נחשבים למין שונה). צבעו הוא בעיקר חום כהה, והוא יכול להגיע לאורך של 213 סנטימטרים. הוא נדיר ולא ידוע עליו הרבה אך הוא נידוג למאכל. דגים צעירים מצויים עד לעומק של 730 מטרים מתחת למים, אך הבוגרים מעמיקים עד 1,420 מטרים בעודם מחפשים מזון כמו רכיכות כמו דיונונים ותמנונים, דגים אחרים ובעיקר מדוזות. הוא עצמו נחטף בידי לווייתני ראשתן ענקיים. מדיה וקבצים בנושא איקוסטיאוס בוויקישיתוף איקוסטיאוס, באתר ITIS (באנגלית) איקוסטיאוס, באתר NCBI (באנגלית) איקוסטיאוס, באתר האנציקלופדיה של החיים (באנגלית) איקוסטיאוס, באתר FishBase (באנגלית) איקוסטיאוס, באתר GBIF (באנגלית) איקוסטיאוס, באתר אנציקלופדיה בריטניקה (באנגלית)